อุลตร้าแมน
ยอดมนุษย์ อุลตร้าแมน () เป็นทีวีซีรีส์ชุดแรกของทีวีซีรีส์ อุลตร้าซีรีส์ โดยมีเรื่องราวเกี่ยวกับ "ชิน ฮายาตะ" ที่เสียชีวิตเนื่องจากอุบัติเหตุที่เกิดขึ้นจากการตามล่าสัตว์ประหลาดของอุลตร้าแมน ยอดมนุษย์อุลตร้าแมน มนุษย์ต่างดาวจากกาแล็กซี่เนบิวล่า M78 จึงเลือกตัวเขาเป็นร่างสถิตย์เพื่อคืนชีวิตให้ ฮายาตะสามารถแปลงร่างเป็นอุลตร้าแมนได้โดยการชูและกดปุ่มที่ "เบต้าแคปซูล" และมีเวลาในการปราบสัตว์ประหลาดจากนอกโลกขนาดยักษ์ 3 นาที ในระหว่างนั้นเขายังทำหน้าที่อยู่ในหน่วยกองกำลังพิทักษ์ที่ชื่อ "หน่วยวิทยะ" หรือ "SSSP" ("S"cience "S"pecial "S"earch "P"arty) อีกด้วย มีจำนวนตอนทั้งหมด 39 ตอน
เรื่อง ยอดมนุษย์ อุลตร้าแมน มีเป็นรูปแบบ มังงะ เขียนโดย มาโมรุ อุจิยามะ อีกด้วย
ความสูง: 40 เมตร น้ำหนัก: 35,000 ตัน ความเร็วในการบิน: 5 มัค (ทว่าเมื่ออยู่ในอวกาศเขาจะกลายเป็นลูกบอลสีแดงแล้วเดินทางด้วยความเร็วแสง) พลังกระโดด: 800 เมตร ความเร็วในการเคลื่อนที่ในน้ำ: 120 น็อต ความเร็วในการวิ่ง: 450 กม./ชม. ตำแหน่ง: หัวหน้ากองทหารรักษาการณ์ทางช้างเผือก ดาวบ้านเกิด: ดาวอุลตร้า นครแห่งแสง เนบิวล่า M78 อุปกรณ์การแปลงร่าง: เบต้าแคปซูล (Beta Capsule) ร่างมนุษย์: ชิน ฮายาตะ สมาชิกหน่วย SSS
หน่วยงานพิเศษที่สังกัดอยู่ในองค์กรตำรวจวิทยาศาสตร์สากลซึ่งมีภารกิจหลัก คือ การตรวจสอบและคลี่คลายคดีปริศนาทุกอย่างที่เกิดขึ้นบนโลกโดยมีศูนย์ใหญ่อยู่ที่กรุงปารีสเช่นเดียวกับองค์กรตำรวจสากล (ICPO) และมีสาขาย่อยอยู่ทั่วโลก เช่น โตเกียว , นิวยอร์ก , ลอนดอน
อาคารของหน่วยวิทยะสาขาญี่ปุ่นซึ่งมีลักษณะรูปทรงที่ดูโดดเด่นจะตั้งอยู่บริเวณชานกรุงโตเกียว ภายในเหล็กเส้นของอาคารนั้นจะมีโลหะผสมพิเศษที่สามารถกันรังสีความร้อนและแสงแดดได้ ทั้งยังทนต่อการโจมตีจากภายนอกอีกด้วย บนดาดฟ้าอาคารจะมีเรดาห์ , เสาสัญญาณสื่อสาร และ เสารังสีคอสมิก ติดอยู่ ส่วนในตัวอาคารเองจะมีคอมพิวเตอร์สมองกลประสิทธิภาพเยี่ยมติดตั้งอยู่เพื่อทำหน้าที่รวบรวมและวิเคราะห์ข่าวสารต่างๆและนอกจากจะมีลานจอดยานเจ็ทวีทอลแล้ว ที่นี่ยังมีโรงเก็บยานยนต์อีกหลายชนิดและมีโรงซ่อมด้วย
ชิน ฮายาตะ นักบินผู้เก่งกาจของหน่วยวิทยะ เขาเป็นคนที่สุขุมรอบคอบอยู่เสมอ แม้แต่ตอนที่เขาฟื้นคืนชีพขึ้นมาในฐานะของ อุลตร้าแมน เขาก็ยังไม่แสดงอาการใดๆทั้งสิ้น (รับบทโดย คุโรเบะ ซึซึมุ) มุรามัตซึ โทชิโอะ อายุ 32 ปี หัวหน้าหน่วยสาขาญี่ปุ่นผู้มีบุคลิกภาพดี (รับบทโดย โคบายาชิ โชจิ) อาราชิ ไดสุเกะ อายุ 26 ปี นักแม่นปืนประจำหน่วยจอมพลัง (รับบทโดย อิชิอิ อิโยชิ) อิเดะ มิตซึฮิโระ อายุ 24 ปี อัจฉริยะผู้คิดค้นอาวุธปราบสัตว์ประหลาด (รับบทโดย นิเฮย์ มาซานาริ) ฟูจิ อากิโกะ จนท.หญิงเพียงคนเดียวในหน่วย อายุ 21 ปี ที่นอกจากจะทำหน้าที่กรองข่าวสารแล้วยังต้องลงพื้นที่ด้วย (รับบทโดย ซากุราอิ ยูโกะ) โฮชิโนะ อิซามุ เด็กชายอายุ 11 ปี ที่สามารถเข้าออกหน่วยวิทยะได้เป็นประจำ เขาได้รับอนุญาตให้เข้าร่วมปฏิบัติงานที่ไม่เสี่ยงภัยค่อนข้างมาก ต่อมาเขาก็ได้รับเครื่องแบบหน่วยวิทยะ (รับบทโดย ซึซาวะ อาคิฮิเดะ) จิม จนท.สังกัดศูนย์ใหญ่ปารีสผู้ร่วมเดินทางไปสำรวจอุกกาบาตในตอนที่ 7 (รับบทโดย เอ็ดก้า เคเซอร์) แอน โมฮายม์ จนท.สังกัดศูนย์ใหญ่ปารีสผู้ถูกมนุษย์ใต้พิภพจับตัวไปในตอนที่ 22 (รับบทโดย แอนเน็ท ซอนฟาส์) โกโต้ จนท.สาขาโบลิเวียในทวีปอเมริกาใต้ซึ่งที่จริงแล้วคือร่างแปลงของเคโรเนียในตอนที่ 31 (รับบทโดย คิริโนะ นาดาโอะ) ปาตี จนท.สาขาอินเดียที่เดินทางมาท่องเที่ยวญี่ปุ่นช่วงวันหยุดในตอนที่ 32 (รับบทโดย มาริ แอน) ดร.อิวาโมโตะ นักวิทยาศาสตร์ที่ทำงานอยู่ในศูนย์วิทยาศาสตร์ซึ่งตั้งอยู่บนภูเขาโกเท็น เขาเป็นผู้ออกแบบพัฒนาอาวุธชนิดต่างๆให้แก่หน่วยวิทยะ (รับบทโดย ฮิราตะ อากิฮิโกะ)
เบต้าแคปซูล: อุปกรณ์แปลงร่างที่อุลตร้าแมนได้มอบให้แก่ ฮายาตะ ซึ่งภายในนั้นจะบรรจุพลังงานแสงเอาไว้อย่างเต็มเปี่ยมหากไม่มีสิ่งนี้ก็จะแปลงร่างไม่ได้ ฮายาตะจะกด เบต้าแคปซูล ที่ถืออยู่ในมือเพื่อให้มันเปล่งแสงแฟลชออกมา จากนั้น ฮายาตะ ก็จะถูกรายล้อมไปด้วยแสงสว่างอันเจิดจ้าแล้วปรากฏร่างของอุลตร้าแมนขึ้นมา เขาจะไม่สามารถแปลงร่างได้เมื่ออยู่ต่อหน้าผู้อื่น
ลำแสงสเปเซี่ยม: ท่าไม้ตายที่อุลตร้าแมนเชี่ยวชาญมากที่สุดและจัดเป็นลำแสงทำลายที่ทรงอานุภาพมาก ซึ่งจะปล่อยลำแสงสปาร์คออกมาโดยการไขว่มือขวาที่มีพลังประจุลบและมือซ้ายที่มีพลังประจุบวกเข้าด้วยกัน ลำแสงชนิดนี้จะมีคุณสมบัติเหมือนกับพลังงานจากธาตุสเปเซี่ยมที่มีอยู่บนดาวอังคาร ท่านี้สามารถยิงออกมาได้แม้บินอยู่กลางอากาศ ทั้งยังสามารถยิงแบบต่อเนื่องหรือยิงเป็นเวลานานได้ตามแต่กรณี ผู้ที่ตั้งชื่อท่านี้ก็คือ กัปตันมุรามัตซึ และ จนท.ฟูจิ อุลตร้าสแลช: เรียกอีกชื่อหนึ่งว่า "กงจักรแปดเสี้ยว" ซึ่งเป็นท่าตัดที่ใช้พลังงานสเปเซี่ยม สร้างเป็นรูปวงแหวนขึ้นมาแล้วเขวี้ยงออกไป ท่านี้ถูกใช้เป็นครั้งแรกในขณะที่ลำแสงสเปเซี่ยมถูกแสงสะท้อนสเปลเก้ของมนุษย์ดาวบัลตั้นรุ่นที่ 2 สะท้อนกลับมา หลังจากนั้นท่านี้ก็ถูกใช้ในศึกปะทะกับกุบิล่า , เรดคิงส์รุ่นที่ 2 , มนุษย์ดาวเมฟิราส , คีย์ล่าร์และ เซ็ทต้อน แต่ว่ามักถูกสะท้อนกลับมาได้ซะส่วนใหญ่ ลำแสงอุลตร้าแอทแทค: สุดยอดท่าไม้ตายก้นหีบที่ใช้กับ เคโรเนีย เมื่อลำแสงสเปเซี่ยมใช้กับมันไม่ได้ผล ท่านี้จะเป็นการรวบรวมพลังงานทั้งหมดในร่างกายแล้วปล่อยออกมาเป็นรูปวงแหวน จากมือข้างขวาและเมื่อถูกเป้าหมายแล้วคลื่นพลังงานก็จะไปครอบคลุมตัวเคโรเนียทั่วทั้งร่างจนทำให้มันแข็งตัวไปในชั่วพริบตา จากนั้นอุลตร้าแมนก็จะผสานแขนเป็นรูปกากบาทแล้วส่งคลื่นพลังจิตพิฆาตออกไป เพื่อทำให้ เคโรเนีย แหลกระเบิดเป็นเสี่ยงๆ หลังจากนั้นท่านี้ก็ไม่ได้ถูกนำมาใช้อีกเลย สายธารอุลตร้า: เป็นท่าที่ฉีดน้ำจำนวนมากออกมาจากปลายนิ้วมือ โดยการนำ ไฮโดรเจน และ ออกซิเจน ในอากาศมาหลอมรวมเข้าด้วยกัน ส่วนใหญ่จะถูกใช้ในตอนดับเพลิงขณะเกิดอัคคีภัยร้ายแรง โดยในตอนที่ไฟไหม้นิคมอุตสาหกรรมจากฝีมือของ เปสเตอร์ ท่านี้ก็ช่วยดับไฟได้เป็นอย่างดี ซึ่งตอนนั้นอุลตร้าแมนจะโพสท์ท่าโดยยื่นแขนขวาออกไปข้างหน้า นั้นท่านี้ยังถูกใช้กับ จามิล่าร์ ซึ่งไม่ถูกกับน้ำ โดยในตอนนั้นอุลตร้าแมนจะประสานมือไว้ตรงอก แคชริง: มีอีกชื่อหนึ่งว่าลำแสงพันธนาการโดยใช้การหมุนตัวด้วยความเร็วสูงบนหัวของคู่ต่อสู้เพื่อสร้างโซ่แสงออกมาทั่วร่างแล้วผนึกการเคลื่อนไหวของศัตรูเอาไว้และจะหมุนตัวลงมาบนพื้นดินโดยที่ยังหมุนไปเรื่อยๆเพื่อคงพลังเอาไว้ ท่านี้ถูกใช้ในตอนที่สู้กับเซ็ทต้อน แต่ในจังหวะที่อุลตร้าแมนหมุนตัวลงมาบนพื้นดินก็ถูกโจมตีด้วยลูกไฟสกัดกั้นการหมุนได้เสียก่อน ดังนั้นพลังของวงแหวนจึงด้อยลงและถูกฉีกขาดอย่างง่ายดาย อุลตร้าแอร์แคช: ท่าที่ทำให้ศัตรูหยุดนิ่งอยู่กลางอากาศโดยใช้พลังจิต ท่านี้ถูกใช้ในตอนที่สู้กับ เรดคิงส์รุ่นที่ 2 ที่กลืนระเบิดไฮโดรเจนเข้าไปเพื่อหยุดการเคลื่อนไหวของเรดคิงส์ซึ่งไม่สามารถโจมตีแบบบุ่มบ่ามได้ หลังจากนั้นมันก็ถูกตัดคอและลำตัวด้วยท่ากงจักรแปดเสี้ยวซึ่งต้องอาศัยการเขวี้ยงอย่างแม่นยำ เทเลพอร์เทชั่น: ท่านี้ถูกใช้ในตอนที่ มนุษย์ดาวบัลตั้นรุ่นที่ 2 บุกโจมตีสถานที่ 2 แห่งพร้อมกัน โดยการเคลื่อนย้ายที่จากดาวเคราะห์ R มายังโลกเพียงชั่วพริบตา แต่ว่าท่านี้จะทำให้อุลตร้าแมนต้องสูญเสียพลังเป็นอย่างมากและทำให้อายุขัยของเขาต้องสั้นลง นี่จึงถือเป็นท่าลับสุดยอด
ตอนที่ 1 "ปฏิบัติการอุลตร้าหมายเลข 1" ตอนที่ 2 "ปะทะผู้รุกราน" ตอนที่ 3 "หน่วยวิทยะออกปฏิบัติการ" ตอนที่ 4 "5 วินาทีก่อนการระเบิดครั้งใหญ่" ตอนที่ 5 "ความลับของมิโรกันด้า" ตอนที่ 6 "คำสั่งคุ้มกันชายฝั่ง" ตอนที่ 7 "ศิลาฟ้าในนครบาลาจ" ตอนที่ 8 "แดนสัตว์ประหลาดที่ไร้ซึ่งกฎเกณฑ์" ตอนที่ 9 "แผนจู่โจมแบบสายฟ้าแลบ" ตอนที่ 10 "ฐานทัพไดโนเสาร์ปริศนา" ตอนที่ 11 "จอมอาละวาดจากอวกาศ" ตอนที่ 12 "เสียงกู่ร้องของมัมมี่" ตอนที่ 13 "วิกฤติน้ำมัน SOS" ตอนที่ 14 "คำสั่งพิทักษ์หอยไข่มุก" ตอนที่ 15 "รังสีคอสมิกที่น่าสะพรึงกลัว" ตอนที่ 16 "หน่วยวิทยะมุ่งหน้าสู่อวกาศ" ตอนที่ 17 "พาสปอร์ตที่ไร้ข้อจำกัด ตอนที่ 18 "พี่น้องผู้มาจากดาวนพเคราะห์" ตอนที่ 19 "ปีศาจร้ายหวนคืน" ตอนที่ 20 "ทางหลวงหมายเลข 87 ที่น่าสะพรึงกลัว" ตอนที่ 21 "ฝ่าทะลวงควันไฟไปให้จงได้" ตอนที่ 22 "แผนทำลายล้างผืนพิภพ" ตอนที่ 23 "บ้านเกิดคือดาวโลก" ตอนที่ 24 "ฐานทัพวิทยาศาสตร์ใต้สมุทร" ตอนที่ 25 "ซุยฟอน ดาวหางเร้นลับ" ตอนที่ 26 "จ้าวแห่งสัตว์ประหลาด ภาคแรก" ตอนที่ 27 "จ้าวแห่งสัตว์ประหลาด ภาคจบ" ตอนที่ 28 "ตัวอย่างมนุษย์ 5・6" ตอนที่ 29 "ความท้าทายในใต้พิภพ" ตอนที่ 30 "ภาพหลอนบนภูเขาหิมะ" ตอนที่ 31 "คนที่มาเป็นใคร" ตอนที่ 32 "การตอบโต้ไร้ที่สิ้นสุด" ตอนที่ 33 "คำพูดต้องห้าม" ตอนที่ 34 "ของขวัญจากฟ้า" ตอนที่ 35 "สุสานสัตว์ประหลาด" ตอนที่ 36 "อย่ายิงนะ ! อาราชิ ตอนที่ 37 "วีรบรุษตัวน้อย" ตอนที่ 38 "คำสั่งกู้ภัยยานอวกาศ" ตอนที่ 39 "ลาก่อนอุลตร้าแมน"
ตอนที่ปรากฏ: ปฏิบัติการอุลตร้าหมายเลข 1 ความสูง: 50 เมตร น้ำหนัก: 2 หมื่น 5 พันตัน สถานที่ปรากฏ: ดาว M35 อาวุธ: พ่นลำแสงความร้อนสีน้ำเงินออกมาจากปาก , โจมตีด้วยการกัด ลักษณะพิเศษ: อสูรจอมวายร้ายซึ่งถูกขนานนามว่า "สัตว์ประหลาดปีศาจ" มันได้หลบหนีออกมาในขณะที่ถูกอุลตร้าแมนนำตัวไปส่งยังสุสานอวกาศ โดยการแปลงเป็นวัตถุทรงกลมสีน้ำเงินแล้วเคลื่อนที่ด้วยความเร็วแสงหลบหนีมายังโลก มันได้หลบซ่อนตัวอยู่ในทะเลสาบริวงาโมริเพื่อพักฟื้นความเหน็ดเหนื่อยจากการเดินทาง ในอวกาศเป็นเวลานาน แต่ทว่าด้วยปฏิบัติการอุลตร้าหมายเลข 1 ของหน่วยวิทยะ จึงทำให้มันต้องปรากฏออกมาจากการถูกยิงจนควันตลบ เนื่องจากแขนของมันสั้นจึงทำให้มันไม่ถนัดในการต่อสู้ระยะประชิด การโจมตีไปที่ลำตัวจึงถือเป็นจุดอ่อนของมัน มันถูกลำแสงสเปเซี่ยมพิชิตลงก่อนที่จะแปลงร่างเป็นวัตถุทรงกลมสีน้ำเงินเพื่อหลบหนีอีกครั้ง
ตอนที่ปรากฏ: ปะทะผู้รุกราน ความสูง: ไมโคร ~ 50 เมตร น้ำหนัก: 0 ~ 1 หมื่น 5 พันตัน สถานที่ปรากฏ: ดาวบัลตั้น อาวุธ: วิชาแยกร่าง , เทเลพอร์ท , การยืดหดร่างได้ตามใจชอบ , ลำแสงทำลายและลำแสงแช่แข็งสีแดงที่ยิงออกจากก้าม ลักษณะพิเศษ: ดาวบ้านเกิดของมันถูกระเบิดไปโดยการทดลองของนักวิทยาศาสตร์ผู้คลุ้มคลั่งคนหนึ่ง ประชากรกลุ่มหนึ่งซึ่งอยู่ระหว่างการท่องเที่ยวบนอวกาศในขณะนั้นจึงต้องกลายเป็นผู้เร่ร่อน แต่แล้วพวกมันก็เกิดถูกใจดาวโลกซึ่งเป็นที่จอดแวะซ่อมแซมยานอวกาศขึ้นมา จึงได้คิดวางแผนช่วงชิง มันมีผิวหนังที่แข็งแกร่งซึ่งทนทานได้แม้กระทั่งนิวเคลียร์มิซไซล์ ทว่ามันกลับแพ้ต่อสเปเซี่ยมซึ่งเป็นสสารที่อยู่บนดาวอังคาร ฉนั้นมันจึงถูกโค่นลงด้วยลำแสงสเปเซี่ยมอย่างง่ายดาย ยานอวกาศของพวกมันเองก็ถูกอุลตร้าแมนทำลายลงด้วยเช่นกัน
สัตว์ประหลาดพลังแม่เหล็ก ANTLAR
ตอนที่ปรากฏ: ศิลาฟ้าในนครบาลาจ ความสูง: 40 เมตร น้ำหนัก: 2 หมื่นตัน สถานที่ปรากฏ: ทะเลทรายละแวกเมืองบาลาจ อาวุธ: ลำแสงคลื่นแม่เหล็กเจ็ดสี , ทรายดูด , ขากรรไกรขนาดใหญ่ ,พรางตาด้วยควันทราย , เคลื่อนที่อย่างรวดเร็วในทราย ลักษณะพิเศษ: สัตว์ประหลาดที่ทำรังอยู่ในทะเลทรายรอบ นครบาลาจ ซึ่งเป็นเมืองในตำนานที่ตั้งอยู่บนเชิงเขาอารรัฐและมีชีวิตอยู่มาตั้งแต่สมัยโบราณกาล หลังจากที่อุกกาบาตตกลงมามันก็เริ่มเปิดฉากเคลื่อนไหวอีกครั้ง โดยการใช้ลำแสงพลังแม่เหล็กดูดเครื่องบินให้เข้ามาใกล้แล้วจับมาเป็นเหยื่อ มันมีร่างกายที่แข็งแกร่งทนทานมากถึงขนาดที่ ลำแสงสเปเซี่ยม ของอุลตร้าแมนเองก็ยังทำอะไรมันไม่ได้แม้แต่น้อย แต่ทว่าหินสีฟ้าที่อยู่ในอารามของนครบาลาจกลับเป็นสิ่งที่มันเกรงกลัว กัปตันมุรามัตซึจึงได้เขวี้ยงหินสีฟ้าใส่มันจนเกิดการระเบิดไปทั่วร่างแล้วสิ้นใจตายในที่สุด
สัตว์ประหลาดหัวกะโหลก REDKING
ตอนที่ปรากฏ: แดนสัตว์ประหลาดที่ไร้ซึ่งกฎเกณฑ์ ความสูง: 45 เมตร น้ำหนัก: 2 หมื่นตัน สถานที่ปรากฏ: เกาะทาทาระ อาวุธ: พลังอันมหาศาล , โจมตีด้วยก้อนหิน ลักษณะพิเศษ: สัตว์ประหลาดที่แข็งแกร่งที่สุดบนเกาะทาทาระ ด้วยนิสัยที่บ้าดีเดือดของมัน มันจึงชอบเขวี้ยงปาก้อนหินแบบไม่ยั้ง เนื่องจากมันมีใบหน้าที่ดูคล้ายกับกะโหลกศีรษะของมนุษย์ มันจึงมีอีกชื่อหนึ่งว่า "สัตว์ประหลาดหัวกะโหลก" ส่วนคำว่า "เรด" ที่อยู่ในชื่อของมัน ทั้งๆที่ตัวมันเป็นสีขาวนั้น คาดว่าคงจะมาจากลักษณะนิสัยของมันที่ชอบเห็นเลือดสีแดงสด มันเป็นสัตว์ประหลาดที่ไม่ค่อยจะฉลาดนัก เลยมักจะเข้าโหมบุกอย่างเดียวโดยไม่คิดหน้าคิดหลัง ดังนั้นมันจึงไล่ตามการเคลื่อนไหวของ อุลตร้าแมน ไม่ทันจนหมดกำลังลง แล้วถูกท่าทุ่มหัวไหล่แขนเดียวจับทุ่มกระแทกพื้นดินจนสิ้นใจไป
มนุษย์ต่างดาวจอมวายร้าย ALIEN ZARAB
ตอนที่ปรากฏ: พี่น้องผู้มาจากดาวนพเคราะห์ ความสูง: 1.8 ~ 40 เมตร น้ำหนัก: 30 ~ 2 หมื่นตัน สถานที่ปรากฏ: ดาวซารับในหมู่ดาวกาแลคซี่ที่ 8 อาวุธ: คลื่นความถี่สูง , ยิงกระสุนแสงออกมาจากฝ่ามือ , วิชาสะกดจิต , ความสามารถในการแปลงร่าง , บิน ลักษณะพิเศษ: คำว่า "ซารับ" ในภาษาของพวกมันหมายถึง "พี่น้อง" ซึ่งภารกิจของมันก็คือการทำให้ดวงดาวที่พวกมันหมายตาไว้ปั่นป่วนและล่มสลาย มันจึงได้พยายามที่จะทำลายความน่าเชื่อถือในตัวอุลตร้าแมนและหน่วยวิทยะ ซึ่งเป็นตัวกีดขวางแผนการของมันให้หมดสิ้นลง แต่สุดท้ายมันก็ถูกลำแสงสเปเซี่ยมยิงแผดเผาไปจนมอดไหม้
ตอนที่ปรากฏ: จ้าวแห่งสัตว์ประหลาด ภาคแรก , จ้าวแห่งสัตว์ประหลาด ภาคจบ ความสูง: 40 เมตร น้ำหนัก: 2 หมื่นตัน สถานที่ปรากฏ: เกาะจอห์นสัน อาวุธ: หางท่อนยาวอันทรงพลัง , ใช้เขาบนหัวพุ่งเข้าขวิด , หนามแหลมตรงข้อศอก ลักษณะพิเศษ: โกโมลาซอร์รัส ไดโนเสาร์แห่งยุค 150 ล้านปีก่อนที่มีชีวิตอาศัยอยู่มาจวบจนถึงปัจจุบัน มันได้ถูกจับตัวมาเพื่อนำไปแสดงในงานมหกรรมเมืองโอซาก้า แต่ว่ามันก็เกิดตื่นขึ้นกลางครันในระหว่างขนส่งทางอากาศ ถึงแม้ว่ามันจะตกลงมาจากท้องฟ้าที่สูงถึง 2,000 m แต่มันก็ไม่รู้สึกสะทกสะท้านแต่อย่างใด ซ้ำยังมีแต่จะยิ่งทวีความดุร้ายมากขึ้น พลังของมันนั้นสามารถพิชิตอุลตร้าแมนลงได้อย่างไม่ยากเย็นนัก นอกจากนี้มันยังสามารถเคลื่อนที่ใต้ดินได้ด้วยความเร็วสูง มันจึงสามารถที่จะไปปรากฏตัวขึ้นที่ใดก็ได้ หางของมันจัดว่าเป็นอาวุธที่ทรงอานุภาพมาก แต่สุดท้ายก็ถูกปืนมาร์ส 133 ยิงโจมตีจนขาดสะบั้นไป แล้วหลังจากนั้นมันจึงถูกเล่นงานด้วย ลำแสงสเปเซี่ยม จนปราชัยไปในศึกรอบแก้ตัวของอุลตร้าแมน
อมนุษย์สามหน้า DADA
ตอนที่ปรากฏ: ตัวอย่างมนุษย์ 5・6 ความสูง: 1.9 ~ 40 เมตร น้ำหนัก: 70 กิโลกรัม ~ 7 พันตัน สถานที่ปรากฏ: ดาวดาด้า อาวุธ: ล่องหน , ทะลุผ่านกำแพง , เข้าสิงในร่างมนุษย์ , บิน , อุปกรณ์ย่อส่วน ลักษณะพิเศษ: โค้ดเนมของมันคือ ดาด้าหมายเลข 271 มันได้พยายามที่จะสร้างมนุษย์จำลองขึ้น 6 คนโดยใช้อุปกรณ์ย่อส่วนตามคำสั่งของ ผบ.ดาด้า ดังนั้นมันจึงได้บุกยึดศูนย์วิจัยรังสีคอสมิก มันมีใบหน้าที่แตกต่างกันถึง 3 แบบจึงแสร้งทำให้อีกฝ่ายดูเหมือนกับว่ามีพวกมันอยู่ 3 ตนด้วยกัน แต่ทว่า,มันกลับอ่อนแอเกินคาดโดยสังเกตดูได้จากตอนที่กัปตันมุรามัตซึ สามารถเอาตัวพุ่งเข้าชนมันจนล้มได้และถึงแม้ว่ามันจะกลายร่างยักษ์แล้วก็ตาม แต่ก็แน่นอนว่ามันไม่ใช่คู่มือของ อุลตร้าแมน เลยสักนิด สุดท้ายมันจึงถูกพิชิตลงด้วย ลำแสงสเปเซี่ยม ไปตามฟอร์ม
มนุษย์ต่างดาวผู้ชั่วร้าย ALIEN MEPHILAS
ตอนที่ปรากฏ: คำพูดต้องห้าม ความสูง: 2 ~ 60 เมตร น้ำหนัก: 40 ~ 2 หมื่นตัน สถานที่ปรากฏ: ดาวเมฟิราส อาวุธ: กริปบีม ( ยิงแบบยื่นทั้งสองแขนออกมา , ยิงแบบประสานหมัดไว้ตรงอก , ยิงแบบยื่นแขนออกมาข้างเดียว) , พลังต้านแรงโน้มถ่วง , วิชาตรึงร่าง , บิน ลักษณะพิเศษ: มนุษย์ต่างดาวผู้เปี่ยมไปด้วยความสามารถจนถึงขนาดที่ทำให้มนุษย์ต่างดาวที่ชั่วร้ายตนอื่นๆยอมสยบอยู่ใต้อาณัติของมัน มันสามารถต่อสู้กับอุลตร้าแมนได้อย่างสูสีทัดเทียมกัน มันเป็นมนุษย์ต่างดาวแบบสุภาพชนจึงรังเกียจการใช้กำลังเข้าข่มเหง แม้แต่ตอนที่มันจะเข้ายึดครองโลก มันก็ยังพยายามจะบังคับให้ ซาโตรุ เด็กหนุ่มที่มันเป็นคนเลือกพูดว่า "ผมขอยกโลกใบนี้ให้" แต่เหตุการณ์ก็ไม่เป็นไปอย่างที่มันคาดไว้ มันจึงได้ลาจากไปโดยฝากคำพูดทิ้งท้ายเอาไว้
จ่าฝูงสัตว์ประหลาด GERONIMON
ตอนที่ปรากฏ: วีรบรุษตัวน้อย ความสูง: 40 เมตร น้ำหนัก: 3 หมื่นตัน สถานที่ปรากฏ: ภูเขาโออิวะ อาวุธ: ความสามารถในการคืนชีพสัตว์ประหลาด , ยิงขนนกอาบยาพิษ , พ่นก๊าซต้านแรงโน้มถ่วงออกมาจากปาก ลักษณะพิเศษ: สัตว์ประหลาดที่วางแผนการโจมตีตอบโต้ครั้งใหญ่ โดยการทำให้สัตว์ประหลาดที่ตายไปแล้วฟื้นคืนชีพขึ้นมาเป็นจำนวนมากกว่า 60 ตัว มันมีพลังอำนาจขนาดที่สามารถหยุดการแตกคอกันระหว่าง ดราโก้ กับ เทเรสด้อน ได้เพียงแค่ส่งเสียงคำราม แต่ทว่ามันก็ทำพลาดที่ไปฟื้นคืนชีพให้ พิกม่อน ซึ่งอยู่ฝ่ายเดียวกับมนุษย์ มันได้ใช้พลังจิตในการควบคุมขนนกอาบยาพิษที่หางของมันเข้าเล่นงานอุลตร้าแมนเสียจนย่ำแย่ แต่อุลตร้าแมนก็ใช้ ลำแสงสเปเซี่ยม สอยขนนกทั้งหมดนั่นให้ร่วงหล่นลงมาได้ จากนั้นจึงใช้ ลำแสงรีบาวน์ด สะท้อนก๊าซต้านแรงโน้มถ่วงกลับไปหามันจนลอยขึ้นไปกลางอากาศ แล้วถูกปิดฉากลงด้วยสปาร์ค 8 ของอิเดะจนแหลกเป็นผุยผง
ตอนที่ปรากฏ: ลาก่อนอุลตร้าแมน ความสูง: 60 เมตร น้ำหนัก: 3 หมื่นตัน สถานที่ปรากฏ: ที่ใดที่หนึ่งในอวกาศ อาวุธ: ยิงกระสุนแสงสีแดงออกมาจากใบหน้า , บาเรียคลื่นแสง , ยิงคลื่นลำแสงออกมาจากแขน ลักษณะพิเศษ: มันได้ปรากฏตัวออกมาจากบอลลูนที่พองขึ้นมาจากยานแม่ซึ่งปรากฏขึ้นหลังจากที่ มนุษย์ดาวเซ็ทต้อน ได้จบชีวิตลง ไม่ว่าจะเป็นพละกำลัง,พลังป้องกันหรือวิชาลำแสงทุกอย่างล้วนเหนือกว่า อุลตร้าแมน ทุกด้าน มันจึงนับเป็นสัตว์ประหลาดที่แข็งแกร่งที่สุดเท่าที่เคยมีมา มันได้ดูดกลืนพลังลำแสงสเปเซี่ยมของอุลตร้าแมน แล้วสะท้อนเป็นพลังคลื่นแสงกลับไปทำลาย คัลเลอร์ไทมเมอร์ จนทำให้อุลตร้าแมนสิ้นฤทธิ์ แต่ท้ายที่สุดมันก็ถูก กระสุนต้านแรงโน้มถ่วง อาวุธที่ ดร.อิวาโมโตะ ประดิษฐ์คิดค้นขึ้นมาใหม่ทำลายไปจนแหลกเป็นผุยผง
หมวดหมู่:อุลตร้าแมน หมวดหมู่:รายการโทรทัศน์ในอดีต